Bázakerettye Község Önkormányzata Képviselő-testületének
9/2013. (XI.15.) önkormányzati rendelete

a gyermekétkeztetés térítési díj összege megállapításának szabályairól

Bázakerettye Község Önkormányzata Képviselő-testülete az Alaptörvény 32. cikk (2) bekezdésében meghatározott jogalkotási hatáskörében a helyi önkormányzatokról szóló 1990. évi LXV. törvény 16. § (1) bekezdésében meghatározott feladatkörében eljárva, a nemzeti köznevelésről szóló 2011. évi CXC. törvény 83. § (2) *c)* pontjában valamint a gyermekek védelméről és a gyámügyi igazgatásról szóló 1997. évi XXXI: törvény (továbbiakban: GYV. tv.) 29. § (1) bekezdésében kapott felhatalmazás alapján a következőket rendeli el:

 Általános rendelkezések

1. § (1) A rendelet hatálya Bázakerettye településen működő önkormányzati társulás és az állami intézményfenntartó központ által fenntartott köznevelési intézményekre terjed ki.

(2) A rendelet hatálya kiterjed az első bekezdésben foglalt köznevelési intézményekben tanulói jogviszonnyal rendelkező gyermekekre, tanulókra, szüleire, gyámjára, gondviselőire (továbbiakban együtt: szülő)

 Az étkezési térítési díj megállapításának, befizetésének szabályai, illetőleg az étkezési térítési díjfizetési kötelezettség csökkentése

2. § (1) A gyermekétkeztetés személyi térítési díját a rendelet 1. számú melléklete határozza meg**.**

(2) Az étkezési térítési díjat a szülő tárgyhót követő hónap 15-ig a ténylegesen igénybevett adagszám alapján köteles befizetni az oktatási intézmény erre kijelölt alkalmazottjánál.

 (3) A normatív kedvezményezettek körét a GYV tv. 151.§-a határozza meg.

 (4) Óvodában kérelemre az igénybevett étkezésért fizetendő térítési díjat a gyermek egyéni rászorultsága alapján csökkenteni lehet meghatározott mértékben:

 *a)* 25%-kal, ha a gyermek családjában az egy főre jutó jövedelem az öregségi nyugdíj

 legkisebb összegének 180%-át eléri, de a 200%-át nem éri el,

 *b)* 50%-kal, ha a gyermek családjában az egy főre jutó jövedelem az öregségi nyugdíj

 legkisebb összegének 165%-át eléri, de a 180%-át nem éri el,

3. Záró rendelkezések

 3. § (1) Ez a rendelet 2013. december 1. napján lép hatályba, ezzel egyidejűleg a gyermekek napközbeni ellátásának intézményi térítési díjáról szóló 17/2007.(XII.29.) valamint az azt

módosító 8/2008. (XII.1) a 3/2010. (II.15.) és a 8/2012. (V.31.) önkormányzati rendelet

 hatályát veszti.

Bázakerettye, 2013. november 15.

 Iványi László Dr. Ratkovics Ágnes

 polgármester jegyző

A rendeletet a mai napon kihirdettem:

Bázakerettye, 2013. november 15. Dr. Ratkovics Ágnes

 jegyző

1. számú melléklet a 9/2013. (XI.15.) önkormányzati rendelethez

A gyermekétkeztetés intézményi térítési díja\*\*(nettó nyersanyagár szolgáltató cégenként) a nevelési-oktatási intézményekben

|  |  |  |
| --- | --- | --- |
| **Szolgáltató cég** | **Óvoda** Ft/fő/nap | **Általános iskola** Ft/fő/nap |
|  | *étkezés* | étkezés |

|  |  |  |  |  |
| --- | --- | --- | --- | --- |
|  | 3x-i\* | 1x-i\* | 2x-i | 3x-i\* |
| **Inergon Kft.** | 258 | 224 | 293 | 343 |

\*1x-i = ebéd

­­\*2x-i= tízórai, ebéd

\*3x-i = tízórai, ebéd, uzsonna

\*\*A táblázat a nettó nyersanyagárakat tartalmazza